Aalborg Håndbolds Simon Hald erstatter den knæskadede Henrik Toft Hansen i Golden League-kampene.

Aalborg Håndbolds Simon Hald skal i gang med at pakke og slutte sig til landsholdet, som for tiden er samlet for at gøre sig klar til de tre kampe ved Golden League. Men det bliver uden stregspilleren Henrik Toft Hansen fra Flensburg-Handewitt, som må melde fra med en knæskade. - Han har en ledbåndsskade i knæet, som stammer fra kampen i søndags. Det er formentlig ikke alvorligt, men vi er nået til et tidspunkt på sæsonen, hvor vi ikke tager nogen chancer, siger landstræner Nikolaj Jacobsen til TV2 Sport. Hovedpersonen selv undrer sig over, at smerterne ikke er gået væk siden søndagens kamp. - Jeg har ført haft problemer med kroppen. Men jeg er lidt irriteret over, at smerterne ikke går væk og at jeg ikke kan få bugt med dem. På den korte sigt er jeg træt af at misse tre landskampe, som jeg gerne vil være med til, men jeg er også nødt til at tænke på mig selv. - Så i samråd med landsholdslægerne og fysioterapeuterne hjemme i klubben, må vi få lagt en plan for det videre forløb, siger han. I stedet for Henrik Toft er Aalborgs Simon Hald blev kaldt ind, og han vil være med i alle tre kampe i turneringen. Torsdag møder Danmark Norge i Brøndby, lørdag gælder det Polen i Aarhus, mens Frankrig søndag er modstanderen i Herning. Landsholdssamlingen er den næstsidste inden EM i Kroatien. I begyndelsen af januar skal danskerne til Golden League i Frankrig, ugen inden EM begynder. Dermed er ikke mindre end fire Aalborg Håndbold-spillere i deres landsholdstrøjer den kommende tid.